Credit cards
వ్యక్తిగత రుణాలకు క్రెడిట్‌కార్డు బకాయిల బదిలీ
ముంబయి, జూన్‌ 2: జీతాలు పొందే ఉద్యోగులకు ఆన్‌లైన్‌లోనే రుణపరపతిని కల్పించే లోన్‌ట్యాప్‌ డాట్‌ఇన్‌ సంస్థ గడచిన రెండేళ్లుగా విపరీతమైన వ్యక్తిగత రుణాలకోసం సంప్రదించడం కనిపిస్తున్న ట్లు వెల్లడించింది. కేవలం మూడు, నాలుగునెల ల్లోనే 15శాతం వృద్ధిని కనబరిచింది. 30శాతం వ్యక్తిగత రుణాలు కేవలం క్రెడిట్‌కార్డు రుణాలు చెల్లించేందుకు మాత్రమే వినియోగిస్తున్నట్లు సంస్థ సహ వ్యవస్థాపకులు సత్యంకుమార్‌ పేర్కొన్నారు. వాస్తవానికి వ్యక్తిగత రుణాలు నేరుగా వినియోగ రంగంలో కొనుగోళ్లకు తీసుకుంటారు. పెళ్ళిళ్లు, ఇతర శుభకార్యాలకు సైతం తీసుకుంటారు. ఎక్కు వ సందర్భాల్లో వ్యక్తిగత రుణాలను తమవద్ద పెరు గుతున్న రుణభారం తగ్గించుకునేందుకు కూడా తీసుకుంటుంటారు.
వ్యక్తిగత రుణాలు తక్కువ వడ్డీ రేట్లకు అందుతాయి. దీర్ఘకాలంలో తిరిగి చెల్లించే అవకాశం ఉండటంతో ఎక్కువ ఒత్తిడి ఉండదు. నెలవారీ చెల్లింపులకు అవకాశం ఉంటుందని కుమార్‌ వెల్లడించారు. క్రెడిట్‌కార్డుపై ఉన్న కనీస చెల్లింపుల బకాయిని సైతం చెల్లించలేని వారికి ఈ నిల్వలను వ్యక్తిగత రుణానికి బదలాయించే అవ కాశం ఉంటుందని, అయితే ఇందుకు కొంత క్రమ శిక్షణ అవసరమని క్రెడిట్‌ మంత్రి వ్యవస్థాపకులు రంజిత్‌ పుంజా వెల్లడించారు. ఎక్కువశాతం క్రెడిట్‌ కార్డు బకాయిలు వ్యక్తిగత రుణాలకు బదలాయించి వాటిని ముందు వదిలించుకునేందుకు కస్టమర్లు ప్రయత్నిస్తున్నారు. తదనంతరం ఆన్‌లైన్‌ సంస్థ లకు నెలవారీ వాయిదాల్లో చెల్లింపుల కు వస్తున్నా రు.
దీనివల్ల వడ్డీరేట్లు కూడా కొంత తగ్గుతుం డటంతో వ్యక్తిగత రుణాలు తీసుకుని ముందు క్రెడిట్‌కార్డు బకాయిలు చెల్లిస్తున్నట్లు స్పష్టం అవుతోంది. ఉదాహరణకు ఒక వ్యక్తికి లక్ష రూపా యలు బకాయి ఉంటే నెలవారీగా ఐదువేలు చెల్లిస్తు న్నారు. అయితే ఎక్కువ వడ్డీరేట్ల కారణంగా ఈ నగదు వడ్డీలకే వెళ్లిపోతున్నది. ప్రిన్సిపల్‌ మొత్తం అలాగే ఉంటున్నది. దీనివల్ల కస్టమర్లు ఎక్కువ ఒత్తిడికి లోనవుతున్నారు. క్రెడిట్‌కార్డులపై వడ్డీరేట్లు సహజంగానే 24శాతం, 36శాతం, ఒకదశలో 48 శాతం కూడా ఉంటున్నది. ప్రీమియంకస్టమర్లకు మాత్రం క్రెడిట్‌కార్డు పరిమితుల ఆధారంగా తక్కువ వడ్డీకి ఆఫర్‌చేస్తున్నాయి. వడ్డీకే ఈ వాయి దాలు పోతుంటే లక్షరూపాయల అసలు మాత్రం అదేరీతిలో కొనసాగుతుండటంతో బకాయిలు పేరు కుంటున్నాయి. ఇక పొదుపు రంగంలో వడ్డీరేట్లు వార్షిక పద్ధతిలో చూస్తే 17-18శాతంగా ఉంటుం ది.
వార్షికంగా 24-25శాతంగా ఉంటుంది. వ్యక్తి గత రుణాలకు 18-24శాతం వడ్డీతోపాటు రుణ పరపతి సామర్ధ్యంపై కూడా వడ్డీ ఆధారపడి ఉం టుంది. క్రెడిట్‌కార్డు రుణం 48శాతం వడ్డీకంటే వ్యక్తిగతరుణంపై 24శాతం వడ్డీరేటు ఎంతో గిట్టు బాటు అవుతున్నందున ఎక్కువశాతం కస్టమర్లు క్రెడిట్‌కార్డు రుణాలు చెల్లించుకునేందుకు వ్యక్తిగత రుణాలను ఆశ్రయిస్తున్నారు. క్రెడిట్‌కార్డు బకాయి లను వ్యక్తిగత రుణానికి బదలాయించడం వల్ల క్రెడిట్‌ స్కోరు కూడా మెరుగుపడుతుంది. అయితే బ్యాంకులు మాత్రం ఇందుకు రుణాలిచ్చేందుకు సుముఖంగా ఉండవు. అందువల్లనే ఆన్‌లైన్‌ రుణ పరపతి సంస్థలవైపు జీతాల ఉద్యోగులు మొగ్గు చూపిస్తున్నారు. సులువైన పద్దతుల్లో రుణంపొంది వాటిని క్రెడిట్‌కార్డు బకాయిలకు చెల్లించి నెలవారీ వాయిదాల్లో ఆన్‌లైన్‌ రుణాలు చెల్లించుకుంటున్నా రు. ఈవిధానంతో దేశవ్యాప్తంగా ప్రస్తుతం ఆన్‌లైన్‌ రుణపరపతి సంస్థలకువ్యక్తిగతరుణం మంజూరుకోసం వచ్చే సంప్రదింపులు రెట్టింపవ్ఞతున్నట్లు తెలుస్తోంది.